ຈີນ ເລິ່ມໃຊ້ລະບົບ ບອກທີ່ຕັ້ງ ຫລືຈີພິແອັສຂອງຕົນ
ຈີນກ່າວ​​ວ່າ ການ​ປະຕິບັດ​ການ​ທົດ​ລອງ​ດັ່ງກ່າວ​ນີ້ ເປັນ​ຂີດ​ໝາຍ ​ການ​ຫັນ​ປ່ຽນ​ ຈາກ​​ໄລຍະ​ກໍ່ສ້າງ​ ໄປ​ສູ່ການ​ນໍາ​ໃຊ້ ຂອງ​ລະບົບ.
ຈີນໄດ້ເລິ່ມປະຕິບັດການທົດລອງດາວທຽມ Beidou ທີ່ຄວບຄຸມລະບົບ ການເດີນທາງ ຂອງຕົນຫລາຍໆບັ້ນ ໂດຍໄດ້ເອົາບາດກ້າວອອກໄປອີກບາດກ້າວນຶ່ງເພື່ອຍຸຕິການເພິ່ງ ພາດາວທຽມຂອງສະຫະລັດສໍາລັບການບໍລິການດ້ານການເດີນທາງແລະບອກທີ່ຕັ້ງນັ້ນ ທ່ານ Ran Chengqi ຜູ້ອໍານວຍການບໍລິຫານຄຸ້ມຄອງດາວທຽມລະບົບການເດີນທາງ ຂອງຈີນບອກພວກນັກຂ່າວເມື່ອວັນອັງຄານວານນີ້ວ່າດາວທຽມ Beidou ຫລືກະບວຍ ໃຫຍ່ ມີພາລະກິດຈະກວມເອົາພາກສ່ວນສ່ວນ ໃຫຍ່ຂອງຂົງເຂດເອເຊຍປາຊິຟິກໃຫ້ໄດ້ໃນ ປີໜ້ານີີ້ ແລະໃນທົ່ວໂລກພາຍ ໃນປີ 2020 ທ່ານ Ran Chengqi ກ່າວຕໍ່ໄປວ່າ ການປະຕິບັດການທົດລອງດັ່ງກ່າວນີ້ເປັນຂີດໝາຍ ການຫັນປ່ຽນຈາກໄລຍະກໍ່ສ້າງໄປສູ່ການນໍາໃຊ້ຂອງລະບົບ ຈີນໄດ້ປ່ອຍດາວທຽມ 10 ໜ່ວຍເພື່ອເປັນຖານສະໜັບສະໜຸນດາວທຽມ Beidou ແລະ ຄາດວ່າຈະປ່ອຍຂຶ້ນໄປອີກ 6 ດວງໃນປີ 2012 ສື່ມວນຊົນຂອງທາງການຈີນເວົ້າວ່າ ໃນ ທີ່ສຸດແລ້ວລະບົບດັ່ງກ່າວຈະປະກອບ ດ້ວຍດາວທຽມຢ່າງໜ້ອຍ 30 ດວງ ຊຶ່ງຈະມີການ ນຳໃຊ້ໃນພາກສ່ວນ ຕ່າງໆ ໂຮມທັງການປະມົງ ການພະຍາກອນອາກາດ ແລະໂທະ ຄົມມະ ນາຄົມ ເປັນຕົ້ນ